**หน้าที่และความรับผิดชอบของตำแหน่งนักวิชาการคอมพิวเตอร์ ด้านบริหารจัดการเทคโนโลยีสารสนเทศ**

|  |  |  |
| --- | --- | --- |
| **ปฏิบัติการ** | **ชำนาญการ** | **ชำนาญการพิเศษ** |
| หน้าที่ความรับผิดชอบตามมาตรฐานกำหนดตำแหน่ง ในฐานะผู้ปฏิบัติงานระดับต้นที่ต้องใช้ความรู้ความสามารถทางวิชาการในการทำงานด้านบริหารจัดการเทคโนโลยีสารสนเทศ ภายใต้การกำกับ แนะนำ ตรวจสอบ และปฏิบัติงานตามที่ได้รับมอบหมาย | ปฏิบัติงานในฐานะผู้ปฏิบัติงานที่มีประสบการณ์  โดยใช้ความรู้ ความสามารถ ความชำนาญในงาน ทักษะและประสบการณ์สูงในงานด้านบริหารจัดการเทคโนโลยีสารสนเทศ ปฏิบัติงานที่ต้องทำการศึกษา ค้นคว้า ทดลอง วิเคราะห์ สังเคราะห์ หรือวิจัย เพื่อการปฏิบัติงานหรือพัฒนางาน หรือแก้ไขปัญหาในงานที่มีความยุ่งยากและซับซ้อน เพื่อตอบสนองนโยบายหรือภารกิจของส่วนงาน และปฏิบัติงานอื่นตามที่ได้รับมอบหมาย | ปฏิบัติงานในฐานะผู้ปฏิบัติงานที่มีประสบการณ์ โดยใช้ความรู้ ความสามารถ ความชำนาญในงาน ทักษะ และประสบการณ์สูงมากในงานด้านบริหารจัดการเทคโนโลยีสารสนเทศ ปฏิบัติงานที่ต้องทำการศึกษา ค้นคว้า ทดลอง วิเคราะห์ สังเคราะห์ หรือวิจัย เพื่อการปฏิบัติงานหรือพัฒนางาน หรือแก้ไขปัญหาในงานที่มีความยุ่งยากและซับซ้อน เป็นที่ยอมรับ  เพื่อตอบสนองนโยบาย ยุทธศาสตร์ หรือภารกิจของส่วนงาน หรือมหาวิทยาลัย และปฏิบัติงานอื่นตามที่ได้รับมอบหมาย |
| **1. ด้านการปฏิบัติงาน**  ปฏิบัติงานด้านบริหารจัดการเทคโนโลยีสารสนเทศ  ที่ต้องใช้ความรู้ ความเข้าใจ ทักษะขั้นพื้นฐาน ได้แก่  1.1 ปฏิบัติงานด้านการบริหารจัดการคุณภาพด้านเทคโนโลยีสารสนเทศ ภายใต้การกำกับ แนะนำ ตรวจสอบ และปฏิบัติงานอื่นตามที่ได้รับมอบหมาย ทำงานได้ตามมาตรฐานทักษะพื้นฐานทางด้านเทคโนโลยีดิจิทัลได้ เช่น  การวิเคราะห์หลักการทำงานของซอฟต์แวร์ และเทคโนโลยีต่างๆ ได้ และเข้าใจตรรกะเชิงธุรกิจและเชิงคอมพิวเตอร์ในระดับเบื้องต้นได้  1.2 รวบรวม วิเคราะห์ และเรียบเรียงข้อมูลเพื่อเขียนโครงการทางด้านเทคโนโลยีดิจิทัล และจัดทำบทสรุปผู้บริหารได้ (Executive Summary)  1.3 ปฏิบัติงานด้านการบริหารจัดการความมั่นคงปลอดภัย ความเสี่ยง และอุบัติการณ์ด้านเทคโนโลยีสารสนเทศ ภายใต้การกำกับ แนะนำ ตรวจสอบ และปฏิบัติงานอื่นตามที่ได้รับมอบหมาย เช่น ความรู้พื้นฐานด้านการจัดการความมั่นคงปลอดภัย  1.4 ปฏิบัติงานภายใต้กฎหมาย ข้อบังคับ และแนวทางปฏิบัติต่างๆ ที่เกี่ยวข้อง มาใช้ในการปฏิบัติงานตามภารกิจงานด้านบริหารจัดการเทคโนโลยีสารสนเทศได้อย่างถูกต้อง | **1. ด้านการปฏิบัติการ**  1.1 ปฏิบัติงานด้านบริหารจัดการเทคโนโลยีสารสนเทศที่ยุ่งยากและซับซ้อน เพื่อให้การดำเนินงานเป็นไปอย่างถูกต้องตามกฎหมาย ข้อบังคับ และแนวทางปฏิบัติต่าง ๆ ที่เกี่ยวข้อง สามารถบรรลุตามวัตถุประสงค์ของหน่วยงานได้อย่างถูกต้อง ตรงเวลา มีประสิทธิภาพ/ประสิทธิผล  1.2 บันทึก รวบรวม ศึกษา ค้นคว้า ทดลอง วิเคราะห์ สังเคราะห์ หรือวิจัย ด้านบริหารจัดการเทคโนโลยีสารสนเทศ ตามหลักทฤษฎี หรือองค์ความรู้ที่เกี่ยวข้อง รวมถึงการจัดทำเอกสารวิชาการ คู่มือเกี่ยวกับงานในความรับผิดชอบ การเผยแพร่ผลงาน หรือการพัฒนาให้มีประสิทธิภาพยิ่งขึ้น  1.3 สามารถบริหารจัดการคุณภาพด้านเทคโนโลยีสารสนเทศที่เหมาะสม เพื่อนำไปประยุกต์ใช้ ในการพัฒนาปรับปรุงกระบวนการปฏิบัติงานให้เป็นไปตามมาตรฐานระบบคุณภาพระดับสากล ด้านเทคโนโลยีสารสนเทศของหน่วยงาน หรือส่วนงาน  1.4 จัดทำข้อมูล วิเคราะห์ และกำกับดูแลการบริหารจัดการที่เกี่ยวกับด้านบริหารจัดการเทคโนโลยีสารสนเทศ เพื่อรองรับพันธกิจ และตอบสนองต่อเป้าหมายของหน่วยงาน หรือส่วนงาน | **1. ด้านการปฏิบัติการ**  1.1 ปฏิบัติงานด้านบริหารจัดการเทคโนโลยีสารสนเทศที่ยุ่งยากและซับซ้อนมาก เพื่อส่งมอบงานให้แก่ผู้รับบริการได้อย่างมีประสิทธิผล และนำเสนอทางเลือกเพื่อเป็นแนวทางประกอบการตัดสินใจให้แก่ผู้บริหารของส่วนงาน หรือมหาวิทยาลัย  1.2 ศึกษา ค้นคว้า วิเคราะห์ สังเคราะห์ วิจัย หรือคิดค้นนวัตกรรม การจัดการความรู้ (KM)  ที่เกี่ยวกับงานในความรับผิดชอบ และเผยแพร่ผลงานทางด้านบริหารจัดการเทคโนโลยีสารสนเทศที่ยุ่งยากซับซ้อน เป็นที่ยอมรับเพื่อก่อให้เกิดการพัฒนางานวิชาการ เทคนิค วิธีการ กำหนดแนวทาง พัฒนาระบบและมาตรฐานของงานให้มีคุณภาพและประสิทธิภาพยิ่งขึ้น  1.3 ร่วมกำหนดยุทธศาสตร์ แผนกลยุทธ์ และแผนใช้เทคโนโลยีสารสนเทศที่เหมาะสม ทั้งในระยะสั้น ระยะกลาง และระยะยาว เพื่อการพัฒนางานตามวิสัยทัศน์ของส่วนงาน หรือมหาวิทยาลัย เช่น นโยบายและวางแผนแม่บทด้านเทคโนโลยีสารสนเทศ เป็นต้น  1.4 ติดตาม เร่งรัด ให้คำปรึกษา แนะนำตัดสินใจแก้ปัญหาการดำเนินงานแผนงาน/โครงการ กิจกรรมหรือการดำเนินงานต่างๆ ด้านบริหารจัดการเทคโนโลยีสารสนเทศของส่วนงาน หรือมหาวิทยาลัย เพื่อให้สามารถปรับปรุง แก้ไขการทำงานได้ทันท่วงที และเป็นไปตามแนวทางที่กำหนดไว้  1.5 ร่วมบริหารจัดการความเสี่ยง วิเคราะห์ปัจจัยความเสี่ยงด้านบริหารจัดการเทคโนโลยีสารสนเทศของส่วนงาน หรือมหาวิทยาลัย เพื่อป้องกันและลดโอกาสที่จะเกิดความเสียหายในการปฏิบัติงานตามแผนยุทธศาสตร์  1.6 กำกับดูแล ควบคุม และตรวจสอบภายใน ด้านเทคโนโลยีสารสนเทศให้ได้ตามมาตรฐานที่ส่วนงานกำหนด |
| **2. ด้านการวางแผน**  วางแผนการปฏิบัติงานที่ได้รับมอบหมาย เพื่อให้สามารถดำเนินการปฏิบัติงานตามแนวทางของหน่วยงานหรือแผนงาน หรือโครงการของส่วนงาน ตามกรอบระยะเวลาเป้าหมาย และผลสัมฤทธิ์ที่หน่วยงานกำหนด | **2. ด้านการวางแผน**  2.1 ศึกษา สำรวจ วิเคราะห์ สรุปรายงานความต้องการ เพื่อประกอบการวางแผนด้านบริหารจัดการเทคโนโลยีสารสนเทศของหน่วยงาน  2.2 ร่วมกำหนดนโยบาย วางแผน บริหารงาน/โครงการ ติดตาม ควบคุม และประเมินผลการดำเนินการงานด้านบริหารจัดการเทคโนโลยีสารสนเทศที่ได้รับมอบหมายให้บรรลุตามเป้าหมาย และผลสัมฤทธิ์ที่หน่วยงานกำหนด เช่น แผนบริหารจัดการความเสี่ยงด้านเทคโนโลยีสารสนเทศ (Risk Management) แผนบริการจัดการอุบัติการณ์ด้านเทคโนโลยีสารสนเทศ (Incident Management) และแผนบริหารจัดการปัญหาด้านเทคโนโลยีสารสนเทศ (Problem Management) เป็นต้น  2.3 ออกแบบกระบวนการทำงาน เพื่อให้เป็นไปตามแผนการปฏิบัติงานด้านบริหารจัดการเทคโนโลยีสารสนเทศของหน่วยงาน หรือมีส่วนร่วมในการพัฒนางานให้มีประสิทธิภาพ บรรลุตามเป้าหมาย  2.4 วางแนวทางการแก้ไขปัญหาอย่างเป็นระบบรวมทั้งมีส่วนร่วมในการวางแผนสำรองเพื่อรองรับสถานการณ์ที่ไม่เป็นไปตามคาดการณ์อันเกิดจากการปฏิบัติงานที่มีความซับซ้อนโดยใช้องค์ความรู้ด้วยความชำนาญการในการปฏิบัติงานด้านบริหารจัดการเทคโนโลยีสารสนเทศ | **2. ด้านการวางแผน**  2.1 ร่วมวางแผนกลยุทธ์ด้านบริหารจัดการเทคโนโลยีสารสนเทศให้สอดคล้องกับนโยบาย และยุทธศาสตร์ของส่วนงานหรือมหาวิทยาลัย  2.2 ร่วมวางแผนการปฏิบัติงาน โดยการ บูรณาการแผนงาน โครงการ และกิจกรรมต่างๆ เพื่อให้การดำเนินงานเป็นไปตามเป้าหมาย และผลสัมฤทธิ์ของส่วนงานตามที่กำหนดไว้  2.3ร่วมวางแผนบริหารความเสี่ยงด้านบริหารจัดการเทคโนโลยีสารสนเทศของส่วนงาน หรือมหาวิทยาลัย เพื่อป้องกัน และลดโอกาสที่จะเกิดความเสียหายในการปฏิบัติงานบริหารจัดการเทคโนโลยีสารสนเทศ  2.4 ร่วมวางแผนสำรองแบบบูรณาการ เพื่อรองรับสถานการณ์ที่ไม่เป็นไปตามคาดการณ์ ที่เกิดจากการปฏิบัติงานที่มีความซับซ้อนมาก รวมถึงกำหนดแนวทางการแก้ไขปัญหา และการตรวจสอบอย่าง เป็นระบบ |
| **3. ด้านการประสานงาน**  3.1 สื่อสาร ประสานการทำงานร่วมกันระหว่างทีมงาน หรือหน่วยงานทั้งภายใน และภายนอกหน่วยงาน เพื่อให้เกิดความร่วมมือ และผลสัมฤทธิ์ตามที่กำหนดไว้  3.2 ชี้แจง ตอบปัญหาและให้รายละเอียดเกี่ยวกับข้อมูลเบื้องต้น แก่สมาชิกในทีม หรือบุคคล หรือหน่วยงานที่เกี่ยวข้อง เพื่อสร้างการรับรู้ หรือความเข้าใจ ในการดำเนินงาน | **3. ด้านการประสานงาน**  3.1 ประสาน และส่งเสริมความสัมพันธ์อันดี ในทีม เพื่อสนับสนุนการทำงานร่วมกันระหว่างทีมงานผู้ปฏิบัติงานด้านบริหารจัดการเทคโนโลยีสารสนเทศหรือหน่วยงานทั้งภายใน และภายนอก หรือผู้รับบริการ เพื่อให้เกิดความร่วมมือ และผลสัมฤทธิ์ตามที่กำหนด โดยยึดหลักการมีส่วนร่วม  3.2 มีบทบาทในการให้ความเห็น คำแนะนำ  แก่สมาชิกในทีมงาน หรือหน่วยงานอื่น และรับฟังความคิดเห็นของสมาชิกในทีม รวมถึงการให้ข้อมูลย้อนกลับ เพื่อให้เกิดความร่วมมือ และผลสัมฤทธิ์ตามที่ส่วนงานกำหนดไว้  3.3 ชี้แจง ให้รายละเอียดเกี่ยวกับข้อมูลด้านบริหารจัดการเทคโนโลยีสารสนเทศ แก่ผู้ปฏิบัติงาน ที่เกี่ยวข้อง เพื่อทำให้การประสานความร่วมมือเป็นไปด้วยความราบรื่นและเกิดความร่วมมือในการดำเนินงานตามที่ได้รับมอบหมาย | **3. ด้านการประสานงาน**  3.1 ประสานงานและบูรณาการ ประสานงานด้านบริหารจัดการเทคโนโลยีสารสนเทศกับส่วนงานต่างๆ รวมถึงประสานการทำงานร่วมกันระหว่างทีมงาน หรือหน่วยงานทั้งภายใน หรือภายนอกส่วนงาน เพื่อให้เกิดความร่วมมือ และผลสัมฤทธิ์ตามที่กำหนด  โดยยึดหลักการมีส่วนร่วม  3.2 สร้างทีมงานและบริหารจัดการทีมงาน โดยอาศัยการเจรจา การบริหารจัดการ และทำความเข้าใจกับบุคลากรจากหลายภาคส่วน เพื่อนำไปสู่ความร่วมมือ และการแก้ปัญหาได้อย่างเป็นระบบ  เกิดประสิทธิภาพ และบรรลุผลสัมฤทธิ์ของงานตาม ที่กำหนดไว้  3.3 ชี้แจงและให้รายละเอียดข้อมูลเชิงลึก รวมถึงข้อเท็จจริง ต่อที่ประชุมคณะกรรมการระดับส่วนงาน หรือระดับมหาวิทยาลัย หรือหน่วยงาน ที่เกี่ยวข้อง ทั้งภายใน และภายนอกมหาวิทยาลัย  เพื่อสร้างความเข้าใจและความร่วมมือในการดำเนินงานให้บรรลุตามเป้าหมายของส่วนงาน หรือมหาวิทยาลัย |
| **4. ด้านการบริการ**  ให้คำปรึกษา แนะนำเบื้องต้น ถ่ายทอดความรู้ทางด้านการบริหารจัดการคุณภาพด้านเทคโนโลยีสารสนเทศ รวมทั้งตอบปัญหาและชี้แจงเรื่องต่างๆ เกี่ยวกับงานในหน้าที่ เพื่อให้ผู้รับบริการได้ทราบข้อมูลและความรู้ต่างๆ ที่เป็นประโยชน์ สอดคล้องและสนับสนุนภารกิจของหน่วยงาน | **4. ด้านการบริการ**  4.1 ให้บริการวิชาการ ให้คำปรึกษา แนะนำ  ตอบปัญหา หรือชี้แจงเรื่องต่างๆ เกี่ยวกับงานในหน้าที่ที่มีความยุ่งยากและซับซ้อนในรูปแบบของการเผยแพร่ หรือถ่ายทอดความรู้ที่ง่ายต่อการเข้าใจ ให้สอดคล้องกับความต้องการของผู้รับบริการ อย่างถูกต้อง ทันต่อสถานการณ์ และสามารถดำเนินงานได้อย่างมีประสิทธิภาพ  4.2 ให้บริการในการแก้ไขปัญหาที่เกิดขึ้นระหว่างการปฏิบัติงานที่เกี่ยวข้องกับด้านบริหารจัดการเทคโนโลยีสารสนเทศแก่ผู้รับบริการ โดยใช้องค์ความรู้ด้วยความชำนาญการในการปฏิบัติงานได้อย่างถูกต้อง และมีประสิทธิภาพ | **4. ด้านการบริการ**  4.1 ให้คำปรึกษา แนะนำ วินิจฉัย ชี้แจง และตอบปัญหาที่มีความยุ่งยากและซับซ้อนมาก โดยใช้วิธีการที่ง่ายต่อการเข้าใจในการถ่ายทอดประสบการณ์ องค์ความรู้ เทคนิค และวิธีการ ด้านบริหารจัดการเทคโนโลยีสารสนเทศในรูปแบบต่างๆ สำหรับใช้เป็นแนวทางในการปฏิบัติงานเพื่อเป็นประโยชน์ต่อบุคลากรทั้งภายใน หรือภายนอกหน่วยงาน ตลอดจนผู้รับบริการ  4.2 ใช้เทคโนโลยีที่เหมาะสมในการปฏิบัติงาน/การให้บริการ เพื่อให้เกิดประสิทธิภาพ และบรรลุตามวัตถุประสงค์ของส่วนงาน  4.3 ให้บริการข้อมูลในระดับที่สามารถนำไปใช้เพื่อการตัดสินใจแก่ผู้บริหารของส่วนงาน หรือมหาวิทยาลัย เพื่อให้ผู้บริหารสามารถตัดสินใจได้อย่างถูกต้อง แม่นยำ  4.4 พัฒนาองค์ความรู้ด้านบริหารจัดการเทคโนโลยีสารสนเทศและเผยแพร่ความรู้ความเข้าใจเกี่ยวกับหลักการและวิธีการของงานในด้านบริหารจัดการเทคโนโลยีสารสนเทศ เพื่อให้สามารถปฏิบัติงานได้อย่างถูกต้อง มีประสิทธิภาพ และเป็นประโยชน์ต่อส่วนงานและมหาวิทยาลัย |

**3. วิเคราะห์เปรียบเทียบคุณภาพ และความยุ่งยากและความซับซ้อนของงานที่เปลี่ยนแปลงไป**

|  |  |  |
| --- | --- | --- |
| **ปฏิบัติการ** | **ชำนาญการ** | **ชำนาญการพิเศษ** |
| **1. คุณภาพของงาน**  ปฏิบัติหน้าที่โดยใช้ความรู้ ความสามารถ ในการดำเนินงานที่ได้รับมอบหมายในตำแหน่งนักวิชาการคอมพิวเตอร์ ระดับปฏิบัติการ เพื่อให้งาน มีความถูกต้อง เรียบร้อยและเสร็จทันเวลาที่กำหนดไว้ ภายใต้กฎหมาย ข้อบังคับ และแนวทางปฏิบัติต่างๆ  ที่เกี่ยวข้อง ดังนี้  1.1 วิเคราะห์หลักการทำงานของซอฟต์แวร์และเทคโนโลยีต่างๆ ได้ และเข้าใจตรรกะเชิงธุรกิจและเชิงคอมพิวเตอร์ในระดับเบื้องต้นได้  1.2 รวบรวม วิเคราะห์ และเรียบเรียงข้อมูลเพื่อเขียนโครงการทางด้านเทคโนโลยีดิจิทัล และจัดทำบทสรุปผู้บริหารได้ (Executive Summary)  1.3 มีความรู้มาปฏิบัติงานด้านการบริหารจัดการคุณภาพด้านเทคโนโลยีสารสนเทศ และความมั่นคงปลอดภัย ความเสี่ยง และอุบัติการณ์ด้านเทคโนโลยีสารสนเทศ ภายใต้การกำกับ แนะนำ ตรวจสอบ และปฏิบัติงานอื่นตามที่ได้รับมอบหมาย ทำงานได้ตามมาตรฐานทักษะพื้นฐานทางด้านเทคโนโลยีดิจิทัลได้  1.4 นำกฎระเบียบที่เกี่ยวข้องมาใช้ในการปฏิบัติงานตามภารกิจงานด้านกาบริหารจัดการความมั่นคงปลอดภัย ความเสี่ยง และอุบัติการณ์ด้านเทคโนโลยีสารสนเทศได้อย่างถูกต้อง | **1. คุณภาพของงาน**  1.1 ปฏิบัติงานด้านบริหารจัดการเทคโนโลยีสารสนเทศที่ยุ่งยากซับซ้อน สอดคล้องตามกฎหมาย ข้อบังคับ และแนวทางปฏิบัติต่างๆ ที่เกี่ยวข้อง โดยคำนึงความปลอดภัยด้านเทคโนโลยีสารสนเทศ ได้อย่างมีประสิทธิภาพ/ประสิทธิผล สำเร็จตามมาตรฐาน/ตัวชี้วัด/เป้าหมาย  1.2 มีการนำนวัตกรรมหรืองานวิจัย การพัฒนาวิธีการปฏิบัติงานด้านบริหารจัดการเทคโนโลยีสารสนเทศตามหลักทฤษฎี หรือประยุกต์ใช้องค์ความรู้ที่เกี่ยวข้อง  เพื่อสนับสนุนการปฏิบัติงานของส่วนงาน ให้สามารถตอบสนองต่อการเปลี่ยนแปลงที่รวดเร็วได้อย่างมีประสิทธิภาพ  1.3 มุ่งผลสัมฤทธิ์ของงานโดยนำความรู้ ทักษะ และประสบการณ์มาประยุกต์ใช้กับการปฏิบัติงาน ในการวางแผน ออกแบบกระบวนการทำงาน วางแนวทางการแก้ไขปัญหาอย่างเป็นระบบ โดยนำเครื่องมือหรือเทคโนโลยีมาประยุกต์ใช้อย่างเหมาะสม เพื่อให้บรรลุเป้าหมาย และผลสัมฤทธิ์ที่ส่วนงานกำหนด  1.4 ประสานการทำงานร่วมกันระหว่างทีมงานหรือหน่วยงานทั้งภายใน และภายนอกส่วนงาน สร้างสัมพันธ์ที่ดีซึ่งกันและกัน โดยยึดหลักการมีส่วนร่วม ให้ความเห็น และรับฟังความคิดเห็น เพื่อให้เกิดทีมงานที่เข้มแข็ง มีความร่วมมือและ ได้ผลสัมฤทธิ์ตามที่กำหนดไว้  1.5 สามารถตอบปัญหาชี้แจงเรื่องต่างๆ รวมถึงช่วยแก้ไขปัญหาที่เกิดขึ้นระหว่างการปฏิบัติงาน โดยสามารถถ่ายทอดความรู้ที่ง่ายต่อการเข้าใจ ให้สอดคล้องกับความต้องการ และเป็นประโยชน์แก่ผู้รับบริการ | **1. คุณภาพของงาน**  1.1 ปฏิบัติงานด้านบริหารจัดการเทคโนโลยีสารสนเทศที่ยุ่งยากและซับซ้อนมาก สอดคล้องตามกฎหมาย ข้อบังคับ และแนวทางปฏิบัติต่างๆ ที่เกี่ยวข้อง เพื่อสนับสนุนการขับเคลื่อนนโยบาย และการดำเนินงานตามแผนยุทธศาสตร์ของส่วนงานหรือมหาวิทยาลัยให้สำเร็จ และเกิดผลสัมฤทธิ์ตามที่กำหนด  1.2 ใช้ความรู้ ทักษะ และประสบการณ์ระดับสูง ในการบูรณาการ/จัดการความรู้/คิดค้นนวัตกรรม เกี่ยวกับงานในความรับผิดชอบ เพื่อก่อให้เกิดการพัฒนางานด้านบริหารจัดการเทคโนโลยีสารสนเทศ และนำไป สู่แนวปฏิบัติที่ดี  1.3 ร่วมกำหนดนโยบาย วางแผน ออกแบบกระบวนการทำงาน มีการบริหารจัดการความเสี่ยง  โดยวางแผนการแก้ไขปัญหาอย่างเป็นระบบ รวมทั้งมีแผนสำรองฉุกเฉิน โดยคำนึงถึงผลกระทบที่อาจจะเกิดขึ้น และสามารถควบคุมความเสียหาย ให้อยู่ในระดับที่ส่วนงานยอมรับได้  1.4 ประสานงานกับส่วนงานต่าง ๆ รวมถึงประสานการทำงานร่วมกันระหว่างทีมงานหรือหน่วยงานทั้งภายใน และภายนอกมหาวิทยาลัย สร้างสัมพันธ์ที่ดีซึ่งกันและกัน โดยยึดหลักการมีส่วนร่วม ให้ความเห็น และรับฟังความคิดเห็น ช่วยเหลือกันเพื่อให้งานบรรลุตามวัตถุประสงค์ เกิดทีมงานที่เข้มแข็ง มีความร่วมมือและ ได้ผลสัมฤทธิ์ตามที่กำหนดไว้  1.5 สามารถให้คำปรึกษา แนะนำอย่างถูกต้อง และชี้แจง ให้บริการวิชาการ และตอบปัญหาที่มีความยุ่งยากและซับซ้อนมาก โดยใช้วิธีการที่ง่ายต่อการเข้าใจ เพื่อเป็นประโยชน์ต่อ ผู้รับบริการ และสามารถนำเสนอทางเลือกเพื่อเป็นแนวทางประกอบการตัดสินใจให้ แก่ผู้บริหารได้อย่างถูกต้อง แม่นยำ |
| **2. ความยุ่งยากและความซับซ้อนของงาน**  การปฏิบัติงานด้านบริหารจัดการเทคโนโลยีสารสนเทศที่ต้องใช้ความรู้ ความสามารถ ทักษะขั้นพื้นฐาน ในการปฏิบัติงาน ติดต่อประสานงาน รวบรวม ศึกษา วิเคราะห์ ออกแบบข้อมูล หรือปัญหา ตอบปัญหาชี้แจงเรื่องต่างๆ เบื้องต้น เช่น การรวบรวม วิเคราะห์ ออกแบบกระบวนการทำงาน การวางแผนโครงการ ภายใต้การกำกับ แนะนำ ตรวจสอบ ตามที่ได้รับมอบหมาย ให้มีความถูกต้อง รวดเร็ว มีประสิทธิภาพ เป็นไปตามกฎหมาย ข้อบังคับ และแนวทางปฏิบัติต่าง ๆ ที่กำหนดไว้ | **2. ความยุ่งยากและความซับซ้อนของงาน**  2.1 การปฏิบัติงานด้านบริหารจัดการเทคโนโลยีสารสนเทศที่มีความยุ่งยากซับซ้อนในกระบวนการทำงานหลากหลายขั้นตอนตั้งแต่เริ่มจนสิ้นสุดกระบวนการ ต้องใช้ความรู้ ความเข้าใจทักษะและประสบการณ์ที่สั่งสม มาประยุกต์ใช้กับการปฏิบัติงานในการวางแผน ออกแบบ จัดการระบบงาน และกระบวนการทำงาน ทั้งการบันทึก รวบรวม ศึกษา ค้นคว้า ทดลอง วิเคราะห์ สังเคราะห์ สถิติ สรุปผล หรือวิจัย ให้เป็นไปตามหลักทฤษฎี หรือองค์ความรู้ ที่เกี่ยวข้อง กับการบริหารจัดการเทคโนโลยีสารสนเทศของหน่วยงาน ให้มีความถูกต้อง รวดเร็ว โดยสามารถลดขั้นตอน  ลดระยะเวลา และทรัพยากร รวมถึงการนำเทคโนโลยีที่ทันสมัย มาใช้ เพื่อช่วยแก้ไขปัญหา และปรับปรุงแนวทางการปฏิบัติงานให้เหมาะสม เพื่อให้การดำเนินงานเป็นไปอย่างถูกต้องตามกฎหมาย ข้อบังคับ และแนวทางปฏิบัติต่างๆ ที่เกี่ยวข้อง เป็นไปตามมาตรฐาน และตอบสนองต่อเป้าหมายของหน่วยงาน หรือส่วนงาน  2.2 ร่วมกำหนดนโยบายวางแผน บริหารงาน/โครงการ ด้านบริหารจัดการเทคโนโลยีสารสนเทศของหน่วยงาน  โดยศึกษา สำรวจ วิเคราะห์ สรุปรายงานความต้องการเพื่อออกแบบกระบวนการ ควบคุม ติดตามประเมินผลให้เป็นไปตามตัวชี้วัดและเป้าหมายของหน่วยงาน หรือส่วนงาน และร่วมหาแนวทางการแก้ไขปัญหาที่เกิดจากการปฏิบัติงานอย่างเป็นระบบ รวมถึงมีบทบาทในการแสดงความคิดเห็น และให้ข้อมูล เพื่อใช้ประกอบการตัดสินใจแก่ผู้บริหาร  2.3 ติดต่อประสานงานและส่งเสริมความสัมพันธ์อันดีในทีม รวมทั้งให้ความเห็น คำแนะนำ ชี้แจง ให้รายละเอียดเกี่ยวกับข้อมูลด้านบริหารจัดการเทคโนโลยีสารสนเทศกับผู้รับบริการทั้งภายใน และภายนอกหน่วยงาน โดยใช้ประสบการณ์ร่วมกับทักษะการเข้าใจแรงจูงใจของบุคคล ในการโน้มน้าว เพื่อให้เกิดการประสานความร่วมมือเป็นไปด้วยความราบรื่น และบรรลุผลสัมฤทธิ์ตามที่กำหนดไว้  2.4 ใช้ความรู้ ความสามารถ ความละเอียดรอบคอบ ปฏิภาณไหวพริบ ประสบการณ์ ในการให้คำปรึกษา แนะนำ หรือตอบปัญหาแก่ผู้รับบริการในรูปแบบของการเผยแพร่ หรือถ่ายทอดความรู้ที่ง่ายต่อการเข้าใจและสอดคล้องกับความต้องการได้อย่างถูกต้อง ทันต่อสถานการณ์ และมีประสิทธิภาพ | **2. ความยุ่งยากและความซับซ้อนของงาน**  2.1 การปฏิบัติงานด้านบริหารจัดการเทคโนโลยีสารสนเทศในระดับที่มีความยุ่งยากซับซ้อนมาก ต้องใช้ข้อมูลที่หลากหลาย และความเข้าใจกระบวนการทำงานอย่างลึกซึ้งทุกขั้นตอนในการวิเคราะห์ สังเคราะห์  การจัดการองค์ความรู้ สามารถมองภาพองค์รวมอย่างรอบด้าน สามารถประเมินความเชื่อมโยง สถานการณ์ คาดการณ์ รวมถึงการบูรณาการ ในการปฏิบัติงานหรือแก้ไขปัญหาเพื่อส่งมอบงานให้แก่ผู้รับบริการได้อย่างมีประสิทธิผลและเป็นไปตามตัวชี้วัดและเป้าหมายของหน่วยงาน  2.2 สืบค้น รวบรวมข้อมูลที่สำคัญ หรือนำเสนอเทคโนโลยีสารสนเทศที่เหมาะสม เพื่อร่วมกำหนดทิศทาง เป้าหมาย นโยบาย และยุทธศาสตร์ที่มีผลกระทบสูงต่อส่วนงาน หรือมหาวิทยาลัย เพื่อเป็นข้อมูลประกอบการนำเสนอทางเลือกในการตัดสินใจให้แก่ผู้บริหารของส่วนงาน หรือมหาวิทยาลัย  2.3ร่วมวางระบบงานด้านบริหารจัดการเทคโนโลยีสารสนเทศโดยวิเคราะห์ความเชื่อมโยง ผลกระทบเชิงลึกในทุกมิติ และการจัดการความเสี่ยง เพื่อช่วยแก้ไขปัญหา หรือปรับปรุงแนวทางการปฏิบัติงานให้มีประสิทธิภาพ เป็นที่ยอมรับ และลดโอกาสที่จะเกิดความเสียหาย ทำให้เกิดการพัฒนาอย่างต่อเนื่อง สอดคล้องตามแผนยุทธศาสตร์ โดยใช้เกณฑ์คุณภาพตามที่มหาวิทยาลัยกำหนด  2.4 ติดต่อประสานงานกับหลายภาคส่วน โดยคำนึงถึงความหลากหลายทางวัฒนธรรมองค์กร เพื่อให้เกิดความร่วมมือ และผลสัมฤทธิ์ทั้งภายใน และภายนอกส่วนงาน หรือมหาวิทยาลัย  2.5 สร้างและพัฒนาทีม บริหารจัดการสมาชิก ในทีมภายใต้ภารกิจที่รับผิดชอบ รวมถึงบริหารจัดการทีม ที่มีความหลากหลายตามภารกิจ เพื่อให้เกิดความร่วมมือ สามารถแสดงศักยภาพสูงสุด และเกิดผลสัมฤทธิ์ของงานตามที่กำหนดไว้ |
| **3. การกำกับตรวจสอบ**  ได้รับการกำกับ ตรวจสอบ ความถูกต้องความก้าวหน้าของงานในหน้าที่ความรับผิดชอบ  ให้เป็นไปตามกฎหมาย/ระเบียบ/ข้อบังคับ/ประกาศที่เกี่ยวข้อง ตามกรอบระยะเวลา | **3. การกำกับตรวจสอบ**  ได้รับการกำกับ ตรวจสอบ ความถูกต้อง ความก้าวหน้าให้เป็นไปตามกฎ/ระเบียบ/ข้อบังคับ/ประกาศที่เกี่ยวข้อง ตามกรอบระยะเวลา และรายงานผลการปฏิบัติงานเป็นระยะ | **3. การกำกับตรวจสอบ**  ได้รับการกำกับดูแล ควบคุม และตรวจสอบกระบวนการปฏิบัติงานตามเกณฑ์มาตรฐานคุณภาพ  แผนยุทธศาสตร์ แผนปฏิบัติการ และตัวชี้วัดที่มีความสำคัญหรือมีผลกระทบสูง รวมถึงติดตามผลสัมฤทธิ์ของงานให้เป็นไปตามแผนงานส่วนงานหรือมหาวิทยาลัย |
| **4. การตัดสินใจ**  ผู้ปฏิบัติงานสามารถตัดสินใจเบื้องต้น หรือปฏิบัติงานตามคำแนะนำจากผู้ปฏิบัติงานที่มีประสบการณ์สูงกว่า หรือผู้บังคับบัญชา ภายใต้กฎหมาย ข้อบังคับ และแนวทางปฏิบัติต่างๆ ตามขอบเขตหน้าที่ที่ได้รับมอบหมาย เพื่อให้เกิดผลสัมฤทธิ์ | **4. การตัดสินใจ**  มีอิสระในการปฏิบัติงาน/แก้ไขปัญหา/ตัดสินใจได้อย่างอิสระภายใต้ขอบเขตที่ได้รับการมอบหมาย โดยใช้ความรู้ความสามารถทักษะ ประสบการณ์ ในการเลือกวิธีการ เครื่องมือในการปฏิบัติงาน เพื่อบรรลุผลสัมฤทธิ์ของงาน | **4. การตัดสินใจ**  4.1 สามารถตัดสินใจได้อย่างอิสระตามยุทธศาสตร์ที่ส่วนงาน หรือมหาวิทยาลัยกำหนด  4.2 มีอิสระในการเสนอแนวทางเพื่อปรับเปลี่ยน/ แก้ไขปัญหาเฉพาะหน้าที่ยุ่งยากซับซ้อนมาก มีส่วนร่วมในการช่วยผู้บริหารตัดสินใจ หรือให้ข้อมูลภายใต้สถานการณ์ที่เปลี่ยนแปลง |